Document ID: 31984R0229

*****
ΚΑΝΟΝΙΣΜΟΣ (ΕΟΚ) αριθ. 229/84 ΤΗΣ ΕΠΙΤΡΟΠΗΣ
της 27ης Ιανουαρίου 1984
για τροποποίηση του κανονισμού (ΕΟΚ) αριθ. 3652/81 περί ειδικών λεπτομερειών εφαρμογής του καθεστώτος των πιστοποιητικών και του πρακαθορισμού των επιστροφών στον τομέα του κρέατος πουλερικών και των αυγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 3643/81 (2), και ιδίως το άρθρο 9 παράγραφος 3,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 9 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3652/81 της Επιτροπής (4) καθορίζει, ιδίως, τη διάρκεια ισχύος των πιστοποιητικών προκαθορισμού που εκδίδονται στο πλαίσιο εξαγωγής με βάση δημοπρασία που διεξάγεται σε τρίτη χώρα εισαγωγής·
ότι, στην περίπτωση αυτή, ο κανονισμός αυτός καθόρισε προθεσμία σαράντα ημερών, την οποία ο αιτών πρέπει να τηρήσει για να ενημερώσει τον οργανισμό που εκδίδει το πιστοποιητικό προκαθορισμού για τα αποτελέσματα της δημοπρασίας ή για να προσκομίσει απόδειξη παράτασης της προθεσμίας για την κατάθεση των προσφορών· ότι η προθεσμία αυτή φαίνεται υπερβολικά μικρή για τον τομέα των αυγών και του κρέατος πουλερικών, λαμβάνοντας υπόψη τις ισχύουσες εμπορικές συνήθειες· ότι είναι, λοιπόν, αναγκαίο να καθορισθεί η προθεσμία αυτή σε ενενήντα ημέρες·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κειμένο του άρθρου 2 παράγραφος 3 του κανονισμού (ΕΟΚ) αριθ. 3652/81 αντικαθίσταται από το ακόλουθο κείμενο:
«3. Κατά παρέκκλιση του άρθρου 43 παράγραφος 2 δεύτερο εδάφιο του κανονισμού (ΕΟΚ) αριθ. 3183/80, η προθεσμία, την οποία πρέπει να τηρήσει αυτός που ζητά πιστοποιητικό προκαθορισμού για να ενημερώσει τον οργανισμό εκδόσεως ως προς τα αποτελέσματα της δημοπρασιάς ή για να προσκομίσει απόδειξη της παράτασης της προθεσμίας για την κατάθεση των προσφορών, καθορίζεται σε ενενήντα ημέρες μετά τη λήξη της προθεσμίας για την κατάθεση των προσφορών.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιανουαρίου 1984.

Labels: 3
17